title: "Berberspr\u00e4ke"
text: "Da Berberspr\u00e4ke (uk Berberisch; Berberisch: Tamazight) bile maenoud en twich foon da Afro-Asiatische Spr\u00e4ke \u00e4n w\u00e5rde sn\u00e5\u00e5ked \u00f6nj tiin l\u00f6nje \u00f6nj Nord-Afrikaa. D\u00e5t spr\u00e4kegebiit l\u00e5pt foon Marokko \u00f6nj et weesten bit tu d\u00e5t \u00e4gyptisch Siwa \u00f6nj et \u00e5\u00e5sten \u00e4n foon d\u00e4t Madelheef \u00f6nj et norden bit tu j\u00fc republiik Niger \u00f6nj et s\u00f6\u00f6se. Da m\u00e5\u00e5ste sn\u00e5\u00e5kere jeeft d\u00e5t ouers \u00f6nj Marokko, Algerien \u00e4n Libyen. D\u00e5t Berberisch w\u00e5rt sn\u00e5\u00e5ked foon s\u00fcwat di haleft foon da Marokkaner, en treedep\u00e5rt foon da Algerier \u00e4n da Maure \u00e4n en f\u00fcftel foon da Lybier. H\u00fcfoole manschne d\u00e5t maenouder jeeft, da Berberisch sn\u00e5\u00e5ke, as ai g\u00f6dj bek\u00e5nd, ouerd\u00e5t foole l\u00f6nje \u00f6nj e Maghreb niinj doote ouer spr\u00e4ke \u00f6nj jare f\u00f6ljksteelinge apnaame. Da w\u00e5rde taksiird aw tuhuupe twasche seekstiin \u00e4n dorti miljoone, deerbai da latjere grupe, da booge \u00f6nj Tunesien, Mali, ouers uk \u00f6nj Spaanien, Fr\u00e5nkrik, Hol\u00f6nj, B\u00e4lgien, Tj\u00fcschl\u00f6nj, Kanada \u00e4n da Feriinde Stoote.\n\t\t\t\t\t\t\t\t\t\t\t\t\nDi noome, di da m\u00e5\u00e5ste berbersn\u00e5\u00e5kere har seelew jeewe, as Imazighen, 'frie manschne'. Tamazight, \u00f6nj n\u00f6rdlik Berberisch di noome for di spr\u00e4ke for ham seelew, as j\u00fc j\u00fc-form foon di iinjt\u00e5l 'Amazigh' foon 'Imazighen'. Di oueriinjstimende \u00fctdr\u00fck \u00f6nj da Tuaregspr\u00e4ke as, oufhongi foon d\u00e5t dial\u00e4kt 'Tamasheq/Tamahaq/Tamajaq'. Di \u00fctdr\u00fck Berber w\u00e5rt m\u00e5\u00e5st br\u00fckt, ouers w\u00e5rt foon foole Imazighen as fer\u00e5chtlik f\u00e4ild. D\u00e5t uurd Berber as fr\u00fcne tu d\u00e5t frasch 'barboor': da biise uurde st\u00e5me foon d\u00e5t griichisch barbaros, weerma da \u00fc\u00fclje Griiche \u00e5le f\u00f6ljke betiikneden, da ai Griichisch sn\u00e5\u00e5kden.\n\nFerbindinge \n Berberische feriine \u00f6nj Tj\u00fcschl\u00f6nj.\n Marokkanische feriin for j\u00fc Tamazight-kultuur.\n\nSpr\u00e4ke"